section_heading: Amaterska promatranja
paragraph_text: Teško je kvalitetno promatrati M55 iz hrvatskih krajeva. Skup ima južnu deklinaciju od skoro – 31° što znači da se kod nas diže tek 14° nad horizontom. Manji teleskop, od 114 mm pokazat će oko 5 ili 10 pojedinih zvjezdica pod tamnim nebom. Pogled iz naselja je siromašniji pa 200 mm teleskop pokazuje tek veliku, okruglu mrlju, a tek periferni vid pokazuje pojedine zvijezde.